FOTO'S: Agter die skerms met Diaan en Desiré | SARIE
7de Laan en Binnelanders. Paula en Daleen. Noem dié SA sepies en hul sterre anders; noem hulle eenders. Maar een ding is seker, aktrises Diaan Lawrenson en Desiré Gardner het al lank die land en sy kykers in die palm van hul hand. In ons Augustus-uitgawe is hulle in ons kollig – vir die eerste keer sáám.
"Dit was besonder lekker om met Desiré te kon werk. Dit was haar eerste fotosessie met SARIE en sy bring 'n nuwe energie wat verkwikkend en uniek is. Sy is 'n ware aktrise in murg en been en sy het die voorblad-shoot soos 'n rol aangepak. Ek dink sy is 'n aantreklike vrou met fassinerende kwaliteite in haar gesig: onskuldig, weerloos en sterk. 'n Mens kyk na haar en kyk om weer te kyk.
Ek het geweet hier is 'n voorblad wat gaan aandag trek. Ons wou die stilering vars, modern en tydloos hou."
Alles staan reg vir die voorblad-fotosessie
Die grimeerborsels om Diaan en Desiré voorblad-mooi te maak
Desiré en Diaan smeul voor die kamera
Grimeerkunstenaar Renton Wade maak seker Desiré en Diaan lyk op hul beste
Desiré en Diaan deel 'n ligte oomblik
"Die voorbladsessie was 'n ongelooflike voorreg, nie net om op SARIE te wees nie – maar om op die NUWE SARIE te wees." - Desiré
"Al was Desiré bietjie siek, was sy ongelooflik professioneel en 'n ware "trooper"." - Diaan
Fanie maak seker Desiré lyk perfek vir die foto's
Desiré lyk só natuurlik voor die kamera
"Hierdie is definitief een van die tydskrifte wat ek gaan bêre sodat ek dit eendag vir my kleinkinders kan wys." - Desiré
Perfekte foto van Desiré
Diaan en Desiré is albei beeldskoon voor die kamera
"Ons het verskriklik lekker saam gelag. Pret is die geheim tot groot sukses!" - Diaan
"Ek en Diaan het só lekker gelag, en sy is 'n groot inspirasie en iemand na wie ek opkyk in die vermaaklikheidsbedryf." - Desiré
"Ons Augustus-uitgawe spog met 'n splinternuwe sexy logo, en 2 gesigte op die voorblad: twee SA sterre wat nog nooit voorheen saam afgeneem is nie en toe sommer dadelik voor ons kamera gekliek het." - SARIE redakteur Michélle van Breda
Diaan lyk fantasties vir die fotosessie
"Wow! Wat 'n absolute voorreg om deel van SARIE se nuwe voorkoms te wees. Die nuwe mashoof is vars, modern en tydloos. Viva SARIE Tydskrif!" - Diaan